CELEX: 32005D0510
Language: sk
Date: 2005-06-14 00:00:00
Title: 2005/510/Euratom: Rozhodnutie Komisie zo 14. júna 2005 o pristúpení Európskeho spoločenstva pre atómovú energiu k Spoločnému dohovoru o bezpečnosti nakladania s vyhoretým palivom a o bezpečnosti nakladania s rádioaktívnym odpadom [oznámené pod číslom K(2005) 1729]

16.7.2005   
            
            
               SK
            
            
               Úradný vestník Európskej únie
            
            
               L 185/33
            
         
      ROZHODNUTIE KOMISIE
   
   zo 14. júna 2005
   o pristúpení Európskeho spoločenstva pre atómovú energiu k Spoločnému dohovoru o bezpečnosti nakladania s vyhoretým palivom a o bezpečnosti nakladania s rádioaktívnym odpadom
   [oznámené pod číslom K(2005) 1729]
   (2005/510/Euratom)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 101 druhý pododsek,
   so zreteľom na rozhodnutie Rady 2005/84/Euratom z 24. januára 2005, ktorým sa schvaľuje prístup Európskeho spoločenstva pre atómovú energiu k Spoločnému dohovoru o bezpečnosti nakladania s vyhoreným palivom a bezpečnosti nakladania s rádioaktívnym odpadom (1) (ďalej len „spoločný dohovor“),
   keďže:
   
               (1)
            
            
               Zmluvnými stranami spoločného dohovoru je dvadsaťdva členských štátov.
            
         
               (2)
            
            
               Európske spoločenstvo pre atómovú energiu pristúpi k spoločnému dohovoru,
            
         PRIJALA TOTO ROZHODNUTIE:
   Článok 1
   Týmto sa v mene Európskeho spoločenstva pre atómovú energiu schvaľuje pristúpenie k spoločnému dohovoru.
   Text spoločného dohovoru a vyhlásenie Európskeho spoločenstva pre atómovú energiu podľa ustanovení článku 39 ods. 4 bodu iii) spoločného dohovoru sú pripojené k tomuto rozhodnutiu.
   Článok 2
   Vyhlásenie pripojené k tomuto rozhodnutiu sa uloží u generálneho riaditeľa Medzinárodnej agentúry pre atómovú energiu, depozitára spoločného dohovoru, čo najskôr po prijatí tohto rozhodnutia listom podpísaným vedúcim Delegácie Európskej komisie pri medzinárodných organizáciách vo Viedni.
   
      V Bruseli 14. júna 2005
      
         
            Za Komisiu
         
         Andris PIEBALGS
         
         
            člen Komisie
         
      
   
   
      (1)  Ú. v. EÚ L 30, 3.2.2005, s. 10.
   
      Vyhlásenie Európskeho spoločenstva pre atómovú energiu podľa ustanovení článku 39 ods. 4 bodu iii) Spoločného dohovoru o bezpečnosti nakladania s vyhoretým palivom a o bezpečnosti nakladania s rádioaktívnym odpadom
      V súčasnosti sú členmi Európskeho spoločenstva pre atómovú energiu tieto štáty: Belgické kráľovstvo, Česká republika, Dánske kráľovstvo, Spolková republika Nemecko, Estónska republika, Helénska republika, Španielske kráľovstvo, Francúzska republika, Írsko, Talianska republika, Cyperská republika, Lotyšská republika, Litovská republika, Luxemburské veľkovojvodstvo, Maďarská republika, Maltská republika, Holandské kráľovstvo, Rakúska republika, Poľská republika, Portugalská republika, Slovinská republika, Slovenská republika, Fínska republika, Švédske kráľovstvo, Spojené kráľovstvo Veľkej Británie a Severného Írska.
      Spoločenstvo vyhlasuje, že sa naň vzťahujú články 1 až 16, 18, 19, 21 a 24 až 44 spoločného dohovoru.
      Spoločenstvo disponuje právomocou, ktorú zdieľa s uvedenými členskými štátmi, v oblastiach, na ktoré sa vzťahujú články 4, 6 až 11, 13 až 16, 19 a 24 až 28 spoločného dohovoru, ako je stanovené v Zmluve o založení Európskeho spoločenstva pre atómovú energiu v článku 2 písm. b) a príslušných článkoch hlavy II kapitoly 3 s názvom Ochrana zdravia.